Gedig: Geologie(Foto: Ayush Sharma/Unsplash.) Barend J Toerien (1921 – 2009) ŉ Klip wat so oud is ŉ triljoen jaar? maklik meer draai ek om en om in my hand ek wat ŉ presiese aantal jare het en dit weet maar ook nie weet nie. Terug ver terug is dit klip ver verby die moerasse se prut die glinnerige silk die nat slym van kiemselle is dit klip ene klip. Klippe is die aarde se ruggraat en hou ook vir ons in posisie ons wat kom en gaan met die gekantel van die aardvark. Hulle is immuun teen seisoene. Vir ŉ klip is ons toebehoorsels, ŉ dou liggies op die kors van ŉ afgetrokke aardbol wat ons afskud soos druppels soos hy tuimel na sy afspraak waarby ons nie sal wees nie. As ek die klip neersit bly dit staar met blinde standbeeldoë uit al sy fasette ŉ staar dwarsdeur my en verby my wat sê, Word soos goeie water vloeibaar, gehoorsaam die wette.